# LAZDIJŲ RAJONO SAVIVALDYBĖS TARYBA

# SPRENDIMAS

**DĖL NEKILNOJAMOJO** **TURTO VERTĖS PADIDINIMO**

2019 m. vasario 19 d. Nr. 34-1629

Lazdijai

Vadovaudamasi Lietuvos Respublikos vietos savivaldos įstatymo 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalimi, Lazdijų rajono savivaldybės taryba nusprendžia:

1. Leisti Lazdijų rajono savivaldybės administracijai teisės aktų nustatyta tvarka Lazdijų rajono savivaldybei nuosavybės teise priklausančio Lazdijų rajono savivaldybės administracijos patikėjimo teise valdomo pastato – globos namų su gydymo patalpa (unikalus Nr. 5998-1002-6012, pastato pažymėjimas plane 1N1p), esančio Veisiejų g. 6, Kapčiamiestis, Kapčiamiesčio sen., Lazdijų r. sav., padidinti įsigijimo verte 32881,06 Eur, t. y. nuo 53428,39 Eur iki 86309,45 Eur, nusidėvėjimu 25227,26 Eur, t. y. nuo 24962,25 Eur iki 50189,51 Eur.

2. Įpareigoti Lazdijų rajono savivaldybės administraciją teisės aktų nustatyta tvarka padidinti šio sprendimo 1 punkte nurodyto nekilnojamojo turto įsigijimo vertę ilgalaikio turto apskaitos kortelėje.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Ineta Junelienė

2019-02-19

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL NEKILNOJAMOJO TURTO VERTĖS PADIDINIMO“ PROJEKTO**

**AIŠKINAMASIS RAŠTAS**

2019-02-19

Lazdijų rajono savivaldybės tarybos sprendimo „Dėl nekilnojamojo turto vertės padidinimo“ projektas parengtas vadovaujantis Lietuvos Respublikos vietos savivaldos įstatymo 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalimi.

Lazdijų rajono nuosavybei nuosavybės teise priklausančio Lazdijų rajono savivaldybės administracijos patikėjimo teise valdomo pastato – globos namų su gydymo patalpa, esančio Veisiejų g. 6, Kapčiamiestis, Kapčiamiesčio sen., Lazdijų r. sav., ilgalaikio turto apskaitos kortelėje įsigijimo vertė – 53428,39 Eur, nusidėvėjimas – 24962,25 Eur, tačiau prie šio pastato yra ilgalaikio turto: vandens valymo įrengimai, kurių įsigijimo vertė – 4079,89 Eur, nusidėvėjimas – 2331,18 Eur; trinkelių takai ir pandusas, kurių įsigijimo vertė – 6812,98 Eur, nusidėvėjimas – 4907,51 Eur; kanalizacijos gręžtiniai šuliniai (be filtrų), kurių įsigijimo vertė – 7877,41 Eur, nusidėvėjimas – 4708,53 Eur; keltuvas, kurio įsigijimo vertė – 9107,70 Eur, nusidėvėjimas – 9107,70 Eur; vandens šildymo katilas „UT-70“, kurio įsigijimo vertė – 3588,29 Eur, nusidėvėjimas – 2757,55 Eur; ventiliacinis gaubtas, kurio įsigijimo vertė – 545,93 Eur, nusidėvėjimas – 545,93 Eur; krosnis „UMEGA“, kurios įsigijimo vertė – 868,86 Eur, nusidėvėjimas – 868,86 Eur, bendra iš viso įsigijimo vertė – 32881,06 Eur, nusidėvėjimas – 25227,26 Eur. Šis ilgalaikis turtas yra apskaitytas buhalterinės apskaitos skyriuje. Siūlome šio nurodyto ilgalaikio turto įsigijimo vertes, nusidėvėjimą pridėti prie pastato turto įsigijimo vertės, nusidėvėjimo.

Šio projekto tikslas – leisti Lazdijų rajono savivaldybės administracijai teisės aktų nustatyta tvarka Lazdijų rajono savivaldybei nuosavybės teise priklausančio Lazdijų rajono savivaldybės administracijos patikėjimo teise valdomo pastato – globos namų su gydymo patalpa (unikalus Nr. 5998-1002-6012, pastato pažymėjimas plane 1N1p), esančio Veisiejų g. 6, Kapčiamiestis, Kapčiamiesčio sen., Lazdijų r. sav., padidinti įsigijimo verte 32881,06 Eur, t. y. nuo 53428,39 Eur iki 86309,45 Eur, nusidėvėjimu 25227,26 Eur, t. y. nuo 24962,25 Eur iki 50189,51 Eur.

Įpareigoti Lazdijų rajono savivaldybės administraciją teisė aktų nustatyta tvarka padidinti šio sprendimo 1 punkte nurodyto nekilnojamojo turto įsigijimo vertę ilgalaikio turto apskaitos kortelėje.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta. Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistė Ineta Junelienė.

Ekonomikos skyriaus vyr. specialistė Ineta Junelienė